b'\n_START_ARTICLE_\nDavid Schwimmer\n_START_SECTION_\nOpv\xc3\xa6kst\n_START_PARAGRAPH_\nDavid Schwimmer er f\xc3\xb8dt den 2. november 1966 i Astoria, Queens, New York, ind i en j\xc3\xb8disk familie. Hans for\xc3\xa6ldre hedder Arthur Schwimmer og Arlene Colman. Han har en \xc3\xa6ldre s\xc3\xb8ster Ellie. De boede i Valley Stream p\xc3\xa5 Long Island, indtil Schwimmer var 2 \xc3\xa5r. Han voksede op i Los Angeles, Californien, hvor han gik p\xc3\xa5 Beverly Hills High School. P\xc3\xa5 skolen var der en l\xc3\xa6rer der fik ham til at tage et kursus i teater og drama. Inspireret af erfaringerne p\xc3\xa5 kurset kom han ind p\xc3\xa5 Northwestern University, hvor han opn\xc3\xa5ede en bachelorgrad i drama. Sammen med 7 andre studenter, lavede han Chicago\'s Lookingglass Theatre Company.\n_START_SECTION_\nKarriere\n_START_PARAGRAPH_\nI 1994 fik han rollen som Ross Geller i den amerikanske tv-serie  Venner. Han blev i 1995 nomineret til en Emmy i kategorien "Outstanding Supporting Actor in A Comedy Series", for sin pr\xc3\xa6station i serien. Det gjorde ham til den f\xc3\xb8rste person fra ensemblet, der fik en Emmy-nominering. Udover at spille med i serien har han ogs\xc3\xa5 v\xc3\xa6ret med til at lave mange af afsnittene. Han har instrueret 10 afsnit og er i anerkendelse blevet kaldt "Snaro"._NEWLINE_I seriens 10 \xc3\xa5r lange forl\xc3\xb8b, havde Schwimmer v\xc3\xa6ret med i flere film. Foruden rollen som Ross Geller, er han mest kendt for rollen som Kaptajn Herbert Sobel i den dramatiske mini-serie Kammerater i krig.  _NEWLINE_Schwimmer spillede sig selv i HBO-serien Curb Your Enthusiasm. Han har ogs\xc3\xa5 v\xc3\xa6ret med i TV-serien Mine Glade 60\'ere / The Wonder Years._NEWLINE_ _NEWLINE_I 2007, fik Schwimmer sin debut som instrukt\xc3\xb8r i den britiske komedie Run, Fat Boy, Run, produceret af Robert Jones og han var igen sammen med Simon Pegg til produktionen. Han har tidligere arbejdet sammen med Pegg i filmen Big Nothing og kort i Kammerater i krig. Han var p\xc3\xa5 et tidspunkt p\xc3\xa5 tale, til at instruere Simon Peggs og Nick Frosts nye projekt Paul. _NEWLINE_Schwimmer l\xc3\xa6gger i 2005 stemme til giraffen Melman i den animerede film Madagascar.\n_START_SECTION_\nPrivat\n_START_PARAGRAPH_\nSchwimmer har v\xc3\xa6ret k\xc3\xa6reste med Natalie Imbruglia og Mili Avital, (slog op i 2001) og Carla Alapont. Efter de slog op i 2003, blev han bl.a. sat sammen med Emmanuelle Perret._NEWLINE_Schwimmer deler sin tid mellem Chicago, New York og Los Angeles: hvor der i hans garager er parkeret en Range Rover og en 1976-Chevrolet Monte Carlo._NEWLINE_Schwimmer er i familie med So You Think You Can Dance-deltagerne Benji Schwimmer, Lacey Schwimmer og Heidi Groskreutz._NEWLINE_I 2007 begyndte Schwimmer og fotograf Zoe Buckman et forhold.  _NEWLINE_Den 8. maj 2011 fik parret en datter, Cleo Buckman Schwimmer.'